钦定古今图书集成/理学汇编/文学典/第009卷 > 曹安谰言长语 > 《作文之难》
## 钦定古今图书集成/理学汇编/文学典/第009卷 > 曹安谰言长语 > 《作文之难》

“文章之选，自汉而下，梁昭明太子统以一人之见，去
取秦汉至齐之文为《文选》；宋姚铉以一人之见，去取
唐三百年之文为《文粹》；宋吕东莱选宋人之文为《文
鉴》；元苏天爵选元人之文为《文类》。迂斋、叠山又各批
点古文，又有《续文章正宗》诸集，古人之选亦备矣。以
予观之，在精不在多。”韩退之尝取己文二十六篇为
韩子徐斯远尽平生文才二十馀首，首首称善。然诗
文不能兼工，故谓曾子固不能作诗。曾尝云：“古者作
者，或能文，不必工于诗；或长于诗，不必有文。有以哉？”
昔人谓老苏不工于诗，欧阳公不工于赋，曾子固短
于韵语，黄鲁直短于散语，东坡词如诗，少游诗如词。
数公之文，皆为名世之文，而人犹非之，信矣作文之
难也。